
Gyártási folyamat racionalizálása a Partner Pont Kft-nél

A dolgozatom abból a célból készült, hogy a Partner Pont Kft egyedi bútorgyártási folyamatát elméletben racionalizáljam és ezzel kellő alapot biztosítsak a gyakorlati megvalósításhoz. A gyártási folyamat egy részét a cég minőség javulás céljából kiszervezte. A kiszervezés a minőség céloknak megfelelt, de az idő és költség adatokban nem mutatott megfelelő eredményt.
Azért, hogy kiderítsem mi az oka ennek, kibővített eseményvezérelt folyamatlánc diagram segítségével modelleztem a gyártási folyamatot. A folyamat modell elemei szolgálnak alapul a folyamat FMEA hibamód- és hatás elemző módszernek, amivel a kritikus hibákat feltártuk és azokra javító intézkedéseket javasoltunk. A javító intézkedéseket beépítve, új folyamat modellt hoztam létre. A folyamatok elemeihez hozzárendeltem azok költség és idő adatait. Ezeken az adatokon Monte-Carlo szimulációt végeztem, hogy meghatározzam a folyamatok teljes lefutási idő és költség eredményeit. A jelenlegi és az elméletben javított folyamat teljes idő és költség adatain varianciaanalízist végeztem, hogy kiderítsem, van-e szignifikáns különbség a két folyamat között. Végül a hibák kijavításához szükséges beruházás megtérülését is kiszámoltam.
Az elemzés után a következő eredményre jutottam: Az elméletben racionalizált folyamat 31%-os bevétel növekedést és 9% teljes lefutási idő csökkenést eredményez, és az ehhez szükséges beruházás három folyamat lefutás után megtérül.



